Vingis (Klaipėda)
Vingis – pietinė Klaipėdos miesto dalis, gyvenamasis kvartalas tarp Šilutės pl., Smiltelės g., I. Simonaitytės g. ir Statybininkų pr. Iš vakarų ribojasi su parku tarp Reikjaviko ir Smiltelės gatvių, kuriame stūgsanti kalva, pagal šalia esančios gatvės pavadinimą, vadinama Simonaitytės kalnu. Vingio gatvėje yra prekybos centras, Šiaulių Banko skyrius, paštas, sporto klubas ir Klaipėdos viešosios bibliotekos Vingio filialas, 2-ojo policijos komisariato viešosios policijos skyrius, Sodros Klaipėdos skyrius.